Messéné (mytológia)

Messéné alebo Messéna (Messéné) je v gréckej mytológii dcéra argejského kráľa Triopa.Pausanias, Periégésis tés Hellados, 4,1,1.

Messéné sa vydala za Polykaóna, syna Leleka, vládcu Lelegie. (neskoršej Sparty) Keďže sa nástupcom trónu v Lelegii stal Lelegov starší syn Myles, mladší Polykaón, hrdý na svoj pôvod, nespokojný so svojim postavením, zhromaždil vojsko a podmanil si krajinu na juhozápade Peloponézu. Založil tak dynastiu kráľov v krajine, ktorú nazval po svojej manželke Messéniou.Pausanias, Periégésis tés Hellados, 4,1,2. Sídelným mestom prvého messénskeho kráľa sa stalo novozaložené mesto Andania.

Messénsky kráľ Glaukos ako prvý z Dórov založil kult boha Dia v Ithómé, kult pre Machaóna, syna boha lekárstva Asklépia, v Gerénii a kult héroov (hrdinov) pre Triopovu dcéru Messénu.Pausanias, Periégésis tés Hellados, 4,3,9. 

Atnický autor Pausanias, ktorý v druhom storočí navštívil messénske mesto Messénu zaznamenal, že videl chrám zasvätený Triopovej dcére Messéne. V chráme stála socha zo zlata a parského mramoru.Pausanias, Periégésis tés Hellados, 4,31,11. 

 Referencie 

Kategória:Postavy gréckej mytológie